Urzeala tronurilor
După o pauză în care a produs episodul pilot pentru serialul de televiziune "Doorways", Martin a reluat lucrul la "Urzeala tronurilor" în 1994, terminând-o în anul următor, deși ajunsese abia la jumătate din ce își planificase inițial pentru primul roman. Prin urmare, Martin e extins seria la patru cărți, iar apoi la șase. "Urzeala tronurilor" a fost publicată în 1996. În Marea Britanie, cartea a constituit obiectul licitații strânse, câștigată în cele din urmă de HarperCollins pentru 450.000£. Publicitatea dinaintea lansării a inclus lansarea nuvelei "Sângele dragonului", care avea să câștige în 1997 premiul Hugo pentru "Cea mai bună nuvelă". Pentru ca "Urzeala tronurilor" să încapă într-un singur volum, Martin a eliminat din ea ultimul sfert, transformându-l în secțiunea de început a celei de-a doua cărți, "Încleștarea regilor" publicată în 1998. În mai 2005, Martin relata că manuscrisul "Urzelii tronurilor" avea 1088 pagini fără anexe, iar "Încleștarea regilor" ajungea la 1184 pagini.